ESTARRONA ELIZONDO (EH Bildu, 2017-11-03):
Eskerrik asko, legebiltzar-buru andrea, eta eguerdi on guztioi.
Gaurkoan, Zupiria jauna, papeleta zaila daukazu, zaila benetan, nire ustez, Kataluniako egoera politikoaren inguruan ETB1 eta ETB2ren artean izaten ari den tratamendu informatiboaren desorekaren zergatiaz galdetzera gatozelako, eta datuak bertan daude eta oso esanguratsuak dira datu hauek.
Testuinguruari dagokionez, inork ezin ukatu azken aldi honetan, foku informatiboa Katalunian dagoela eta euskal jendartearentzat Katalunian gertatzen ari dena interes informatibo handia daukana.
Bestela, nola azaldu 2017an informatiboei dagokionez, ETBk lidergoa galdu izana, informatiboz Telecincoren mesedetan, baina urrian, hau da, amaitu berri den hilabetean, egoera horri buelta emateaz gain, 700.000 ikusleko aldea ateratzea ETBk Telecincori, 700.000 ikusle gehiago urrian albistegietan. Adierazgarria benetan.
Baina hau horrela izan bada, ETB2ri esker izan da, erdarazko kateari esker, batik bat. Irailarekin alderatuta, % 18ko igoera izan duelako, 2015eko otsailetik lortzen ez duen audientzia mailari helduz.
ETB1ek ez du zentzu honetan ekarpen handirik egin zoritxarrez, hemengo ikusleek azken orduko informazioa eskuratzeko ez dutelako ETB1 erreferente bezala, eta normala da.
Adibidez, urriaren 1ean jarraipen txukuna egin zioen ETBk erreferendumari aitortu beharra dago. Baina ETB1en, jarraipena eten egin zen prime timeen, itsasontzi batean saioa emititzeko, emisioa berrartzeko ia-ia gauerdi aldera. Eta horrek eragina du momentuan, baina baita ere eragina du epe ertainean katearen pertzepzioari dagokionean.
Urriaren 4an eta ETBk horrela argitaratuta: "Cambio en la programación de ETB2 para dar cobertura Cataluña". ETB1en ez zen horrelakorik gertatu, ez da horrelakorik gertatu.
Urriaren 10ean, egia da, hainbat kritiken ondorioz, erreakzioa datorrela, Puigdemonten adierazpena izan zen egun hartan, eta ETB1en Ahoz-Aho berezia Kataluniarekin eta dokumental bat emititzen du, berandu baina, audientzia datuetan eraginik ez.
Bai ordea, ETB2ko datuetan, ia % 10eko sharea eskuratu, bataz bestekoa baino % 2a gorago, hasieratik egin den apustuaren islada emaitza hauek.
Urriaren 26an, ETB2n, Kataluniari buruzko saio berezia, ETB1en "Una Historia de Vasconia" emititzen bitartean. Urriaren 28an, ETB2n Kataluniako egoeraren inguruko tertulia, ETB1en Gozategiren kontzertu enlatatua.
Beste datu batzuk, non uka ezina den tratamendu informatiboa euskaraz bigarren mailakoa balitz hartzen dela ETBn, web orriko nahieran.
Kataluniako prozesua gune berezira sartuz gero, euskaraz bost saio ditugu. A la carta sartuz gero, prozesu katalanen, 15 saio, hirukoitza.
Hemen daukagu argazki bat, non oso ongi isladatzen den zer nolako maila ematen zaion ETB2ri ETB1i, hau da, unitate...
...hirukoitza.
Hemen daukagu argazki bat non oso ondo islatzen den ze nolako maila ematen zaion ETB2ri eta ETB1i.
Hau da unitate mugikorra, Bartzelonan egondakoa egun askotan eta hemen ikusi dezakegu ETB2ko platoa eta goian  - autobusaren goiko partean haima batekin -  ETB1ena. Gure kide batzuk bertan egon ziren eta busti eta dena egin ziren ETB1eko platoan.
Beraz, argi geratu dena gure gizartean Kataluniarekin dagoen informazio eskaera nabarmena dela eta, esaterako, La Sextaren datuak bakarrik ikustea, uste dut oso nabarmena dela % 25eko kuotatik gora dagoelako.
Eskatzen dizugu mesedez, autokritikarako tartea hartzea eta guztion artean irrati telebista publiko hobeago bat egitea.